cyanic-selkie/wikianc huggingface dataset:
บันทึกรักเจ้าหญิงมือใหม่
บันทึกรักเจ้าหญิงมือใหม่ (The Princess Diaries) เป็นภาพยนตร์ของประเทศสหรัฐอเมริกา ที่ออกแพร่ภาพในปี พ.ศ. 2544 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ชุด The Princess Diaries ของเม็ก คาบอท ซึ่งได้รับความนิยมเป็นอย่างมากในกลุ่มผู้อ่านวัยรุ่น กล่าวถึงเรื่องราวของเด็กสาวธรรมดาคนหนึ่ง ที่วันหนึ่งได้รับรู้ว่าตนเองแท้ที่จริงแล้วเป็นถึงเจ้าหญิงรัชทายาทของประเทศเล็ก ๆ ในยุโรป กับเรื่องราววุ่นวายกับสารพัดบทเรียนที่เธอต้องเรียนรู้เพื่อเป็นเจ้าหญิงที่สมบูรณ์แบบให้ได้ภายในเวลาเพียง 2 สัปดาห์ ก่อนกำหนดเข้ารับแต่งแหน่งรัชทายาท
ภาพยนตร์เรื่องนี้มีภาคต่อชื่อว่า The Princess Diaries 2 : The Royal Engagement หรือในชื่อภาษาไทยที่ว่า บันทึกรักเจ้าหญิงวุ่นลุ้นวิวาห์ ออกแพร่ภาพในปี 2547
เนื้อเรื่อง
มีอา เธอร์โมโพลิส เด็กสาวธรรมดาๆ วัย 15 ปีที่ไม่ต้องการอะไรมากไปกว่า การใช้ชีวิตให้ผ่านพ้นไปวันๆ โดยไม่มีใครมาวุ่นวายกับเธอ ซึ่งเธอก็ทำได้สำเร็จอย่างที่ตั้งใจไว้ แต่แล้วทุกอย่างก็เปลี่ยนไป เมื่อวันเกิดปีที่ 16 ของเธอกำลังจะมาถึงในอีก 2 อาทิตย์ คุณย่าคลาริสที่อาศัยอยู่ที่ประเทศเจโนเวีย ซึ่งเธอไม่เคยพบมาก่อนก็ส่งข่าวมาขอให้เธอไปพบ พร้อมอธิบายายถึงสถานะที่แท้จริงของมีอา ว่าเธอไม่ใช่เด็กธรรมดาๆ อย่างที่เธอคิดมาตลอดว่าเธอเป็น หากแต่เธอเป็นเจ้าหญิงรัชทายาทแห่งเจโนเวีย และทางราชวงศ์คาดหวังว่าวันหนึ่งในอนาคตเธอจะรับตำแหน่งราชินี เพื่อปกครองประเทศแทนพ่อของเธอซึ่งประสบอุบัติเหตุเสียชีวิตไป
จากชีวิตเรียบง่าย ไม่ต้องระมัดระวัง ไม่ต้องกังวลว่าจะสะดุดตาใคร มีอาต้องปรับเปลี่ยนตัวเองทั้งสไตล์การแต่งตัวตั้งแต่ศีรษะจรดเท้า กิริยาท่าทาง การพูด แนวความคิด ตลอดจนเรียนรู้กฎระเบียบและบทเรียนต่างๆ มากมายที่ย่าของเธอจัดเตรียมไว้ให้ เพียงเท่านี้ชีวิตของมีอาก็วุ่นวายมากพอแล้ว แต่ก็ยังมาเกิดเรื่องวุ่นๆ ขึ้นอีก เมื่อลิลลี่เพื่อนสนิทโกรธที่มีอาเลือกไปงานปาร์ตี้มากกว่ามาร่วมกิจกรรมจัดรายการวิทยุกับเธอ และเธอยังถูกนักข่าวหนังสือพิมพ์ถ่ายรูปขณะร่วมงานปาร์ตี้ และลงข่าวว่าความประพฤติของเธอไม่เหมาะสมกับตำแหน่งเจ้าหญิง
อาหารแบบแดช
อาหาร
อาหารแดชออกแบบให้มีสารอาหารสำคัญที่เชื่อว่า มีส่วนลดความดันโลหิต โดยใช้ข้อมูลจากการศึกษาทางวิทยาการระบาดที่มีมาก่อน งานพิเศษเพราะศึกษารูปแบบอาหาร ไม่ได้ศึกษาสารอาหารเดี่ยว ๆ อาหารยังมีสารต้านอนุมูลอิสระมากซึ่งนักวิชาการบางพวกเชื่อว่า ช่วยชะลอหรือป้องกันปัญหาสุขภาพเรื้อรังต่าง ๆ รวมทั้งมะเร็ง โรคหัวใจ และโรคหลอดเลือดสมอง นักวิจัยยังพบด้วยว่าอาหารแดชมีประสิทธิผลป้องกันและรักษานิ่วไตได้ดีกว่าอาหารที่มีออกซาเลตต่ำ เป็นนิ่วไตแบบแคลเซียมออกซาเลตซึ่งสามัญที่สุด
ต่อไปนี้เป็นตัวอย่างแผนการทานอาหารแบบแดชของกระทรวงเกษตรกรรมสหรัฐ (USDA) ที่ให้พลังงาน 2,000 กิโลแคลอรีต่อวัน อาหารแต่ละกลุ่มควรปรับให้เข้ากับพลังงานที่ร่างกายใช้ในแต่ละวัน
แบบงานศึกษา
ผู้ร่วมการทดลองทานอาหาร 3 รูปแบบโดยแบ่งเป็น 3 ระยะ คือ (1) ตรวจคัด (screening) (2) การเดินเครื่อง (run-in) และ (3) การรักษา (intervention) ระยะแรกเป็นการตรวจคัดผู้ร่วมการทดลองอาศัยผลการวัดความดันโลหิตหลายครั้งรวม ๆ กัน ระยะที่สองทำเป็นเวลา 3 อาทิตย์ ให้ผู้ร่วมการทดลองทานอาหารกลุ่มควบคุม วัดความดันโลหิตทุกวัน ตรวจปัสสาวะครั้งหนึ่ง และตอบคำถามเกี่ยวกับอาการ ในที่สุดของระยะนี้ ผู้ที่สามารถทานตามโปรแกรมอาหารได้จะจัดเข้ากลุ่มอาหาร 3 กลุ่มดังที่ว่าโดยสุ่ม โดยจะเริ่มทานในอาทิตย์ที่ 4 ซึ่งเป็นระยะต่อไป เป็นระยะที่ทำ 8 อาทิตย์ที่ผู้ร่วมการทดลองจะทานอาหารตามที่ให้ (ตามกลุ่มที่จัดเข้าโดยสุ่ม) มีการวัดความดันโลหิตและตรวจปัสสาวะเหมือนกันในระยะนี้ บวกกับให้ตอบคำถามเกี่ยวกับอาการและการออกกำลังกาย ผู้ร่วมการทดลองกลุ่มแรกเริ่มโปรแกรมระยะที่สองในเดือนกันยายน 1994 และกลุ่มสุดท้ายคือกลุ่มที่ 5 เริ่มในเดือนมกราคม 1996
อาหารแต่ละโปรแกรมมีโซเดียม 3,000 ม.ก. เหมือน ๆ กัน ซึ่งเป็นค่าบริโภคเฉลี่ยทั่วประเทศในขณะนั้น ผู้ร่วมการทดลองยังได้เกลือ 2 ถุงพิเศษแต่ละถุงมีเกลือ 200 ม.ก. เพื่อใช้ตามแต่จะชอบ จำกัดให้ทานเครื่องดื่มแอลกอฮอล์ไม่เกิน 2 ที่แต่ละวัน และเครื่องดื่มที่มีกาเฟอีนไม่เกิน 3 ที่
ผลการศึกษา
การทดลองนี้แสดงว่า รูปแบบอาหารมีผลต่อความดันโลหิตในผู้มีความดันสูงในเกณฑ์ปกติและโรคความดันสูงในระดับกลาง ๆ (ความดันช่วงหัวใจบีบตัว < 180 mm Hg และความดันช่วงหัวใจคลายตัวระหว่าง 80-95 mm Hg) อาหารแบบแดชลดความดันโลหิตโดยเฉลี่ย 5.5 mm Hg (ช่วงหัวใจบีบตัว) และ 3.0 mm Hg (ช่วงหัวใจคลายตัว) เทียบกับกลุ่มควบคุม โดยคนจำนวนน้อยส่วนหนึ่งและผู้มีความดันโลหิตสูงจะลดความดันโลหิตได้สูงสุด ผู้มีความดันสูงลดความดันได้โดยเฉลี่ย 11.4 mm Hg (ช่วงหัวใจบีบตัว) และ 5.5 mm Hg (ช่วงหัวใจคลายตัว) กลุ่มผักผลไม้ก็ได้ผลเหมือนกัน แม้ความดันจะลดน้อยกว่า คือโดยเฉลี่ยลด 2.8 mm Hg (ช่วงหัวใจบีบตัว) และ 1.1 mm Hg (ช่วงหัวใจคลายตัว)
ในบุคคลทั้งที่มีความดันสูงและไม่มี อาหารแดชได้ผลดีกว่าอาหารผักผลไม้และกลุ่มควบคุม ความดันลดลงภายในสองอาทิตย์หลังเริ่มทานอาหาร ผลที่ได้ขยายไปถึงกลุ่มตัวอย่าง (สหรัฐ) ใหญ่สุดที่ได้เก็บข้อมูล ผลข้างเคียงไม่สำคัญ แต่งานศึกษาที่ตีพิมพ์ในวารสารการแพทย์นิวอิงแลนด์รายงานว่า บางคนท้องผูก เมื่อระยะรักษา (3) สิ้นสุดลง กลุ่มควบคุม 10.1% กลุ่มผักผลไม้ 5.4% และกลุ่มแดช 4.0% รายงานว่าท้องผูก ซึ่งแสดงว่ากลุ่มการทดลองทั้ง 2 กลุ่มลดอาการท้องผูกเทียบกับกลุ่มควบคุม อาการทางกระเพาะลำไส้อื่น ๆ เกิดน้อยมากยกเว้นผู้ร่วมการทดลองผู้หนึ่ง (ในกลุ่มควบคุม) ที่มีถุงน้ำดีอักเสบ
แบบการศึกษา
งานศึกษาแดช-โซเดียมได้ทำต่อจากงานศึกษาแดชเพื่อกำหนดความสัมพันธ์ระหว่างการทานเกลือ อาหาร และภาวะความดันโลหิตสูงรวมทั้ง งานตรวจผลของระดับโซเดียมต่าง ๆ 3 ระดับ ทำระหว่างเดือนกันยายน 1997 จนถึงเดือนพฤศจิกายน 1999 มีจำนวนตัวอย่าง 412 คน ทำในศูนย์การทดลองหลายศูนย์ จัดผู้ร่วมการทดลองเข้ากลุ่มโดยสุ่ม และจัดอาหารทั้งหมดที่ผู้ร่วมการทดลองทาน
ผู้ร่วมการทดลองเป็นผู้ใหญ่ที่มีความดันสูงในเกณฑ์ปกติจนถึงความดันสูงระยะหนึ่ง (เฉลี่ยความดันช่วงหัวใจบีบตัวระหว่าง 120-159 mm Hg และความดันช่วงหัวใจคลายตัวระหว่าง 80-95 mm Hg) และจัดเข้ากลุ่มอาหาร 2 กลุ่มโดยสุ่ม กลุ่มแรกทานอาหารแดช และกลุ่มที่สองทาน "อาหารอเมริกันปกติ" คล้ายกับในการทดลองก่อน ซึ่งมีสารอาหารสำคัญต่าง ๆ รวมทั้งโพแทสเซียม แมกนีเซียม และแคลเซียมค่อนข้างน้อย ส่วนอาหารแดชก็เหมือนกับการทดลองก่อน
ในระยะเดินเครื่อง (ระยะ 2) สองอาทิตย์ ทุกคนจะทานอาหารกลุ่มควบคุมมีโซเดียมสูงเหมือนกัน หลังจากจัดเข้ากลุ่ม ผู้ร่วมการทดลองจะได้โซเดียมทุกวันที่ระดับใดระดับหนึ่งในสามระดับ คือ สูง (3,000 ม.ก.) กลาง (2,400 ม.ก.) และต่ำ (1,500 mg) จัดลำดับโดยสุ่ม แต่ละระดับเป็นเวลา 30	วันติดต่อกัน เป็นวิธีการทดลองแบบข้ามกลุ่ม (crossover) ตลอดระยะรักษา (ระยะ 3) 30 วันต่อมา แต่ละคนจะทานอาหารของกลุ่มที่ตนอยู่โดยมีโซเดียมที่ระดับเดียว และในระยะรักษาอีก 2 รอบต่อมา ก็จะได้อาหารมีระดับโซเดียมที่เหลืออีก 2 ระดับแต่ะละระดับ 30 วันติดต่อกัน ดังนั้น ผู้ร่วมการทดลองทั้งในกลุ่มอาหารแดชและกลุ่มควบคุม จะได้อาหารในกลุ่มของตนแต่มีโซเดียมในระดับต่าง ๆ กัน 3 อย่าง ซึ่งเมื่อสุดระยะรักษา 30 วัน 3 รอบ ทุกคนจะได้ทานอาหารมีโซเดียมทั้ง 3 ระดับแล้ว
ผลและข้อสรุป
การลดโซเดียมในอาหารกลุ่มควบคุมมีอิทธิพลต่อความดันโลหิตเป็น 2 เท่าของกลุ่มอาหารแดช ยิ่งกว่านั้น การลดระดับโซเดียมในกลุ่มควบคุมจากกลางเป็นต่ำมีผลต่อความดันช่วงหัวใจบีบตัวมากกว่าการลดระดับจากสูงเป็นกลาง (ลดโซเดียม 40 mmol ต่อวัน หรือเท่ากับเกลือประมาณ 1 กรัม)
.cf
.cf เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐแอฟริกากลาง เริ่มใช้ครั้งแรกเมื่อ พ.ศ. 2539
ดูเพิ่ม
Toppdomän
รักออกฤทธิ์
รักออกฤทธิ์ เป็นละครโทรทัศน์ จากบทประพันธ์ของนิตินันท์/วรรณพร/นิพล เขียนบทโทรทัศน์โดย สมภพ ผูกพันน้อย กำกับการแสดงโดยสมจริง ศรีสุภาพ ดำเนินงานโดย บริษัท กู๊ด ฟีลลิ่ง จำกัด นำแสดงโดย ธนวรรธน์ วรรธนะภูติรับบทเป็น โจ/นำโชค นิษฐา จิรยั่งยืน รับบทเป็น วนิษา
บิลโบ แบ๊กกิ้นส์
บิลโบ แบ๊กกิ้นส์ (Bilbo Baggins) เป็นตัวละครสำคัญตัวหนึ่งในปกรณัมของเจ. อาร์. อาร์. โทลคีน เขาปรากฏในนิยายเรื่องเดอะฮอบบิท และเดอะลอร์ดออฟเดอะริงส์ในฐานะผู้ครองแหวนคนที่ห้า
ประวัติ
บิลโบเป็นชาวฮอบบิท เกิดเมื่อวันที่ 22 กันยายน ปี 2890 ของยุคที่สาม ในตระกูลแบ๊กกิ้นส์อันร่ำรวยแห่งฮอบบิตัน แคว้นไชร์ พ่อของเขาคือ บังโก แบ๊กกิ้นส์ และแม่คือ เบลลาดอนนา ตุ๊ก บิลโบจึงเป็นญาติกับตระกูลตุ๊กด้วย
ในปี 2941 บิลโบได้ออกเดินทางผจญภัยไปกับเหล่าคนแคระ และพ่อมดเทาแกนดัล์ฟ ในภารกิจของธอริน โอเคนชิลด์ เพื่อทวงเอาภูเขาโลนลี่คืนมาจากมังกรสม็อก การผจญภัยครั้งนี้คือเรื่องราวที่บรรยายไว้ในหนังสือ เดอะฮอบบิท หรือ "There and Back Again" เขาต้องเดินทางผ่านริเวนเดลล์ ข้ามเทือกเขามิสตี้ เข้าป่าเมิร์ควู้ด จนไปถึงเอเรบอร์ ได้เข้าร่วมในสงครามห้าทัพ และช่วยธอริน โอเคนชิลด์ ชิงอาณาจักรของตนคืนได้ ระหว่างการเดินทางครั้งนั้นเองที่บิลโบได้พบกับกอลลัม และได้แหวนเอกมาอยู่ในความครอบครองด้วยความบังเอิญ แหวนยังไม่ทำร้ายเขาเนื่องจากช่วงนั้น เซารอนยังไม่ฟื้นคืนชีพ ในปี 2989 บิลโบได้อุปถัมภ์ โฟรโด แบ๊กกิ้นส์ มาเป็นทายาท โฟรโดเป็นลูกของโดรโก แบ๊กกิ้นส์ ลูกพี่ลูกน้องห่างๆ คนหนึ่งของเขา เมื่อโดรโกและพริมูล่า ภรรยาของเขาเสียชีวิตจากอุบัติเหตุทางน้ำ โฟรโดก็เป็นกำพร้า จึงได้ย้ายมาอยู่กับบิลโบที่แบ๊กเอนด์ และเรียกบิลโบว่า คุณลุง หลังจากฉลองวันเกิดครบรอบ 111 ปี ในวันที่ 22 กันยายน ปี 300 เขาเริ่มติดแหวน และเขาเริ่มรู้สึกว่าอำนาจแหวนมันแรงเกินเขารับไหว แกนดัล์ฟแนะนำให้ยกมันให้โฟรโด บิลโบจึงมรดกต่างๆ ให้แก่โฟรโด แล้วออกเดินทางไปพักผ่อนบั้นปลายชีวิตที่ริเวนเดลล์เผื่อเขียนหนังสือต่อให้จบ และได้พบกับโฟรโดกับเพื่อนๆระหว่างที่พวกเขาพยายามทำลายแหวน เขามอบดาบสติงกับชุดเกราะให้โฟรโด ระหว่างนั้นเขาเห็นแหวนเอก แหวนจึงพยายามทดสอบเขา บิลโบพยายามชิงแหวนจากโฟรโด เขาได้เห็นความน่ากลัวของตัวเอง เขาจึงได้สติกับมา ต่อให้เขาจะไม่ตกเป็นทาสของแหวนแล้ว เขาขอโทษที่มอบภาระของแหวนให้โฟรโด และ รู้สึกผิดที่พยามขโมยแหวนจากโฟรโด บิลโบใช้ชีวิตยาวนาน และ เขาได้เรียนภาษาเอลฟ์ที่ริเวนเดลล์ หลังจากสงครามแหวน ต่อให้แหวนจะถูกทำลายไปแล้วบิลโบยังคงอ่อนแอเนื่องจากอำนาจแหวน และ โฟรโดเองก็ได้รับบาดเจ็บจากมีดมอร์กูลซึ่งไม่มีวันหายขาด และจะกลับมามีอาการหลอนทุกครั้งเมื่อครบรอบเหตุการณ์นั้นทุกๆ1ปี ทั้งบิลโบและโฟรโดไม่มีทางเลือกอื่นนอกจากเดินทางไปแผ่นดินอมตะ บิลโบเดินทางจากมิดเดิ้ลเอิร์ทเมื่อวันที่ 29 กันยายน ปี 3021 ของยุคที่สาม โดยล่องเรือจากเกรย์เฮเวนส์ไปสู่แผ่นดินอมตะพร้อมกับเอลรอนด์ กาลาเดรียล แกนดัล์ฟ และโฟรโด แบ๊กกิ้นส์ เพื่อใช้ชีวิตอมตะกับชาวอมตะที่เหลือในอามัน
มะเร็งเม็ดเลือดขาวเฉียบพลันชนิดไมอิลอยด์
อาการของมะเร็งเม็ดเลือดขาวเฉียบพลันชนิดไมอิลอยด์เกิดจากการที่เซลล์ในไขกระดูกถูกแทนที่โดยเซลล์มะเร็งเม็ดเลือด ซึ่งทำให้ร่างกายมีจำนวน เม็ดเลือดแดง เกล็ดเลือด และเม็ดเลือดขาวปกติน้อยลง อาการเหล่านี้เช่น อาการอ่อนเพลีย หายใจเหนื่อย เลือดออกง่าย มีจ้ำตามตัวง่าย ติดเชื้อง่าย ถึงแม้จะมีการค้นพบปัจจัยเสี่ยงต่อการเป็นมะเร็งเม็ดเลือดขาวเฉียบพลันชนิดไมอิลอยด์แล้วหลายอย่างก็ตามแต่สาเหตุที่แท้จริงของโรคนั้นยังไม่เป็นที่ทราบแน่ชัด และเช่นเดียวกันกับมะเร็งเม็ดเลือดขาวเฉียบพลันชนิดอื่นๆ มะเร็งเม็ดเลือดขาวเฉียบพลันชนิดไมอิลอยด์จะมีการดำเนินโรคที่รวดเร็วและทำให้ผู้ป่วยเสียชีวิตได้ภายในเวลาเป็นสัปดาห์หรือเป็นเดือนหากไม่ได้รับการรักษา
มะเร็งเม็ดเลือดขาวเฉียบพลันชนิดไมอิลอยด์มีอยู่หลายชนิด แต่ละชนิดมีวิธีการรักษาและพยากรณ์โรคแตกต่างกัน อัตรารอดชีวิตที่ห้าปีมีตั้งแต่ 15-70% และอัตราการกลับเป็นซ้ำมีตั้งแต่ 78-33% แล้วแต่ชนิด การรักษามะเร็งเม็ดเลือดขาวเฉียบพลันชนิดไมอิลอยด์ในระยะแรกนั้นใช้การรักษาด้วยเคมีบำบัดโดยมุ่งเหนี่ยวนำให้โรคสงบ โดยผู้ป่วยอาจต้องได้รับเคมีบำบัดเพิ่มเติมหรือต้องได้รับการปลูกถ่ายเซลล์ต้นกำเนิดโลหิตในไขกระดูก งานวิจัยใหม่ๆ ทางด้านพันธุศาสตร์เกี่ยวกับโรคมะเร็งเม็ดเลือดขาวเฉียบพลันชนิดไมอิลอยด์ทำให้มีการทดสอบที่สามารถทำนายได้ว่ายาชนิดใดจะได้ผลดีกับผู้ป่วยรายใดโดยเฉพาะ และยังทำให้ทราบได้ว่าผู้ป่วยมีโอกาสรอดชีวิตมากเท่าใดอีกด้วย
การจำแนกประเภท
ระบการจำแนกประเภทของมะเร็งเม็ดเลือดขาวเฉียบพลันชนิดไมอิลอยด์ที่นิยมใช้มีอยู่สองระบบ คือระบบเก่าของฝรั่งเศส-อเมริกัน-อังกฤษ (French-American-British, FAB) และระบบใหม่ขององค์การอนามัยโลก
ระบบการจำแนกประเภทขององค์การอนามัยโลก
ระบบการจำแนกประเภทมะเร็งเม็ดเลือดขาวเฉียบพลันชนิดไมอิลอยด์ขององค์การอนามัยโลกถูกออกแบบมาเพื่อให้เป็นระบบการจำแนกประเภทที่มีประโยชน์ทางคลินิกและให้ข้อมูลด้านพยากรณ์โรคที่เป็นประโยชน์มากกว่าระบบการจำแนกประเภทของฝรั่งเศส-อเมริกัน-อังกฤษ แต่ละประเภทตามที่จำแนกไว้
ระบบการจำแนกประเภทแบบฝรั่งเศส-อเมริกัน-อังกฤษ
ระบบการจำแนกประเภทแบบฝรั่งเศส-อเมริกัน-อังกฤษได้แบ่งโรคออกเป็นชนิดย่อย 8 ชนิด ตั้งแต่ M0 ถึง M7 ตามชนิดและระยะการเจริญของเซลล์ที่เจริญขึ้นเป็นมะเร็งเม็ดเลือด ทำได้โดยตรวจเซลล์มะเร็งเม็ดเลือดด้วยกล้องจุลทรรศน์และ/หรือตรวจด้วยวิธีการทางเซลล์พันธุศาสตร์เพื่อหาความผิดปกติทางโครโมโซมของเซลล์ ชนิดย่อยแต่ละชนิดมีพยากรณ์โรคและการตอบสนองต่อการรักษาแตกต่างกันไป แม้ระบบการจำแนกประเภทขององค์การอนามัยโลกจะให้ประโยชน์ทางคลินิกมากกว่าแต่ระบบการจำแนกประเภทแบบฝรั่งเศส-อเมริกัน-อังกฤษก็ยังเป็นที่นิยมใช้ทั่วไป
อาการและอาการแสดง
อาการและอาการแสดงส่วนใหญ่ของมะเร็งเม็ดเลือดขาวเฉียบพลันชนิดไมอิลอยด์เกิดจากการที่เม็ดเลือดปกติถูกแทนที่ด้วยเซลล์มะเร็งเม็ดเลือด การที่ผู้ป่วยมีจำนวนเม็ดเลือดขาวปกติน้อยลงทำให้เสี่ยงต่อการติดเชื้อได้ง่าย โดยที่แม้เซลล์มะเร็งเม็ดเลือดขาวจะเจริญมาจากเซลล์ต้นกำเนิดเม็ดเลือดขาวแต่เซลล์เหล่านี้ก็ไม่มีความสามารถในการต่อสู้กับเชื้อโรคเหมือนเซลล์เม็ดเลือดขาวปกติ อาการซีดที่เกิดจากการที่มีจำนวนเซลล์เม็ดเลือดแดงน้อยลงสามารถทำให้ผู้ป่วยมีอาการอ่อนเพลีย ซีด และหายใจลำบากได้ การขาดเกล็ดเลือดสามารถทำให้ผู้ป่วยมีรอยจ้ำตามตัวหรือเลือดออกได้ง่ายเมื่อบาดเจ็บเล็กน้อย
ส่วนใหญ่อาการแสดงในช่วงแรกของมะเร็งเม็ดเลือดขาวเฉียบพลันชนิดไมอิลอยด์เป็นอาการทั่วๆ ไปที่ไม่มีความจำเพาะต่อโรคใดโรคหนึ่งเป็นพิเศษ อาการอาจแทบไม่ต่างกับอาการของผู้ป่วยโรคไข้หวัดใหญ่หรือโรคอื่นทั่วๆ ไป อาการทั่วๆ ไปเหล่านี้ เช่น ไข้ อ่อนเพลีย น้ำหนักลด เบื่ออาหาร หายใจลำบาก ซีด มีจ้ำตามตัว เลือดออกง่าย มีจุดเลือดออก ปวดข้อ ปวดกระดูก และติดเชื้อบ่อยครั้งหรือไม่หาย
ผู้ป่วยมะเร็งเม็ดเลือดขาวเฉียบพลันชนิดไมอิลอยด์อาจมีม้ามโตได้ แต่ส่วนใหญ่มักโตไม่มากและไม่มีอาการ ผู้ป่วยมักไม่มีต่อมน้ำเหลืองโตซึ่งต่างกับมะเร็งเม็ดเลือดขาวเฉียบพลันชนิดลิมโฟบลาสติก ผู้ป่วย 10% อาจมีอาการแสดงทางผิวหนังเรียกว่าลิวคีเมีย คิวติส (leukemia cutis) และอาจพบกลุ่มอาการสวีท (Sweet's syndrome) ซึ่งเป็นอาการอักเสบของผิวหนังแบบพารานีโอพลาสติกที่พบไม่บ่อย ซึ่งอาจพบร่วมกับมะเร็งเม็ดเลือดขาวเฉียบพลันชนิดไมอิลอยด์ได้
ผู้ป่วยบางรายอาจมีเหงือกบวมจากการที่เซลล์มะเร็งเม็ดเลือดเข้าไปแทรกตัวอยู่ในเนื้อเยื่อเหงือก ผู้ป่วยจำนวนน้อยบางรายอาจมีอาการแสดงแรกของโรคเป็นการพบก้อนเซลล์มะเร็งเม็ดเลือดนอกไขกระดูกเรียกว่าคลอโรมา (chloroma) บางครั้งผู้ป่วยอาจไม่มีอาการใดๆ และพบโรคโดยบังเอิญจากการตรวจเลือดก็ได้
การวินิจฉัย
ส่วนใหญ่แล้วร่องรอยแรกๆ ที่จะทำให้สงสัยว่าผู้ป่วยจะเป็นมะเร็งเม็ดเลือดขาวเรื้อรังชนิดไมอิลอยด์ก็คือการมีผลการตรวจการนับเม็ดเลือด (complete blood count) ผิดปกติโดยมักพบว่ามีจำนวนเม็ดเลือดขาวมากกว่าปกติ (leukocytosis) บางครั้งจะเห็นเซลล์ตัวอ่อนเม็ดเลือดขาว (leukemic blasts) หรืออาจพบแต่เพียงการมีเกล็ดเลือดหรือเม็ดเลือดแดงลดลง หรืออาจพบเม็ดเลือดขาวลดลง (leukopenia) ก็เป็นได้ ถึงแม้ว่าการวินิจฉัยเบื้องต้นจะสามารถทำได้ด้วยการตรวจเสมียร์เลือด (peripheral blood smear) แต่การวินิจฉัยให้แน่ชัดนั้นจะเป็นต้องทำด้วยการเจาะดูดและตัดชิ้นเนื้อไขกระดูก
ไขกระดูกหรือเลือดจะถูกตรวจด้วยกล้องจุลทรรศน์แบบใช้แสงหรือด้วยวิธี flow cytometry เพื่อหาว่ามีเซลล์มะเร็งเม็ดเลือดหรือไม่ ถ้ามี เป็นเซลล์ชนิดใด เป็นมะเร็งเม็ดเลือดขาวเฉียบพลันชนิดไมอิลอยด์หรือมะเร็งเม็ดเลือดขาวชนิดอื่น (เช่น มะเร็งเม็ดเลือดขาวเฉียบพลันชนิดลิมโฟบลาสติก) และจัดอยู่ในประเภทย่อยประเภทใด ตัวอย่างเลือดหรือไขกระดูกที่ได้มักได้รับการตรวจเพิ่มเพื่อหาการย้ายที่ของโครโมโซม (chromosomal translocation) ด้วยวิธีมาตรฐานทางเซลล์พันธุศาสตร์หรือวิธี FISH (fluorescent in situ hybridization) การตรวจทางพันธุศาสตร์อาจเป็นการตรวจเพื่อหาการกลายพันธุ์เฉพาะที่ในบางตำแหน่งของยีน เช่น FLT3, nucleophosmin และ KIT ซึ่งอาจมีผลกับผลการรักษาได้
จักรพรรดิจิ้นเจี่ยนเหวิน
จักรพรรดิจิ้นเจี่ยนเหวิน ( Emperor Jianwen of Jin; 320 – 12 กันยายน 372) พระนามเดิม ซือหม่า ยฺวี่ (司馬昱) เป็นจักรพรรดิองค์ที่ 13 แห่งราชวงศ์จิ้นของจีน พระองค์เป็นพระอนุชาของจักรพรรดิจิ้นหมิง พระองค์สถาปนา หวน เหวินเป็นสมุหนายก ก่อนที่จะขึ้นครองบัลลังก์ พระองค์เคยทำงานราชการสำคัญในระหว่างที่ จักรพรรดิจิ้นมู่, จักรพรรดิจิ้นอาย, จักรพรรดิจิ้นเฟ่ย พระราชนัดดาของพระองค์ทรงขึ้นครองราชย์ ในฐานะข้าราชการในรัชกาลของพระราชนัดดา และในรัชสมัยของพระองค์ในฐานะจักรพรรดิ โดยทั่วไปแล้วพระองค์ถูกมองว่าเป็นคนอ่อนแอ ไม่มีสติปัญญาเพียงพอที่จะขึ้นครองราชย์และขยายพระราชอาณาจักรของราชวงศ์จิ้น แต่บทบาทของพระองค์ก็ถูกลดทอนลงเช่นกัน เพราะพระองค์อุทิศตนเพื่อ ลัทธิเต๋า และลัทธิอื่น ๆ มากเกินไป
พระราชประวัติ
จักรพรรดิจิ้นเจี่ยนเหวินประสูติในปี 320 พระองค์เป็นพระราชโอรสพระองค์เล็กของจักรพรรดิจิ้นหยวน กับพระสนมเอก เจิ้ง อาชุน (鄭阿春) ขณะนั้นพระนางทรงเป็นจักรพรรดินีอวี๋ เมิ่งอู่ (虞孟母) พระเชษฐาของพระองค์คือ จักรพรรดิจิ้นหมิง ซึ่งมีพระประสูติกาลมาจากจักรพรรดิจิ้นหยวน กับนางซุน นางถูกบังคับให้ออกจากวัง เนื่องจากความหึงหวงของพระนางอวี๋ในขณะที่พระนางยังทรงพระชนม์อยู่ พระสนมเจิ้งเป็นสตรีที่มีบทบาทมากที่สุดของวังหลวงในรัชกาลนี้ แม้ว่าพระนางจะไม่ได้เป็นจักรพรรดินีก็ตาม ในปี ค.ศ. 322 จักรพรรดิจิ้นหยวนทรงสถาปนาให้พระองค์เป็นอ๋องแห่งหลางหยา ซึ่งเป็นตำแหน่งเดียวกับที่จักรพรรดิจิ้นหยวนทรงดำรงตำแหน่งอยู่ก่อนหน้านี้
ในปี ค.ศ. 323 จักรพรรดิจิ้นหยวนสวรรคต ในปี ค.ศ. 326 สนมเอกก็เสียชีวิตด้วยเช่นกัน แต่ในฐานะอ๋องแห่งหลางหยา จักรพรรดิจิ้นเจี่ยนเหวิน ซึ่งขณะนั้นพระองค์มีพระชนมายุเพียง 6 พรรษา ซึ่งตามกฎหมายของราชสำนักไม่สามารถให้ไปไว้ทุกข์ในงานศพของพระมารดาได้ พระองค์จึงขอตำแหน่งอื่นที่เขาทำได้ พระราชนัดดา จักรพรรดิจิ้นเฉิง (พระโอรสของจักรพรรดิจิ้นหมิง) จึงเป็นอ๋องแห่งหลางหยาแทน และพระองค์ก็ถูกสถาปนาเป็นอ๋องไคว่จี เมื่อพระองค์เจริญขึ้น พระองค์ก็ดำรงพระอิสริยยศสูงขึ้นเรื่อย ๆ แม้ว่าจะไม่มีอำนาจจริง ๆ ก็ตาม
เกษราภรณ์ สุตา
นาวาโทหญิง เกษราภรณ์ สุตา เป็นอดีตนักกีฬายกน้ำหนักหญิงทีมชาติไทย เกิดวันที่ 12 ธันวาคม พ.ศ. 2514 ที่ตำบลปงเตา อำเภองาว จังหวัดลำปาง จบการศึกษาจากสถาบันการพลศึกษา จังหวัดเชียงใหม่
เคยได้รับเหรียญรางวัลจากการแข่งขันกีฬายกน้ำหนักประเภทต่าง ๆ อาทิ เหรียญทอง กีฬาแห่งชาติ ระหว่างปี พ.ศ. 2533–พ.ศ. 2536, เหรียญทอง การแข่งขันยกน้ำหนักชิงชนะเลิศแห่งประเทศไทย พ.ศ. 2541, เหรียญทอง การแข่งขันยกน้ำหนักชิงชนะเลิศแห่งเอเชีย ครั้งที่ 5 สาธารณรัฐประชาชนจีน, เหรียญทองแดง การแข่งขันยกน้ำหนักชิงชนะเลิศแห่งเอเชีย ครั้งที่ 8 ประเทศเกาหลีใต้, เหรียญทองแดง เอเชียนเกมส์ 1998 กรุงเทพมหานคร
เกษราภรณ์ ถือเป็นนักกีฬาทีมชาติไทยหญิงคนแรกที่ได้รับเหรียญรางวัลโอลิมปิก โดยได้เหรียญทองแดง จากการแข่งขันยกน้ำหนักรุ่นไม่เกิน 58 กิโลกรัม ในโอลิมปิก 2000 ที่นครซิดนีย์ ประเทศออสเตรเลีย โดยถือเป็นเหรียญรางวัลเหรียญแรกของกีฬายกน้ำหนักของไทยในการแข่งขันโอลิมปิก และเป็นนักกีฬาคนที่ 3 ของไทย ที่ได้รับเหรียญรางวัลในการแข่งขันครั้งนั้นด้วย (อีก 2 คน คือ วิจารณ์ พลฤทธิ์-เหรียญทอง มวยสากลสมัครเล่น และพรชัย ทองบุราณ-เหรียญทองแดง มวยสากลสมัครเล่น)
หลังจากนี้แล้ว เกษราภรณ์ก็ได้เลิกเล่นกีฬายกน้ำหนักไป โดยรับราชการเป็นทหารเรือ ยศทหารสัญญาบัตร "นาวาโทหญิง"
ปลาแมกเคอเรลแอตแลนติก
ปลาแมกเคอเรลแอตแลนติก หรือ ปลาแอตแลนติกแมกเคอเรล (Atlantic mackerel, Scomber scombrus) เป็นปลาแมกเคอเรลที่พบได้ทั่วไปในน่านน้ำปานกลางของทะเลเมดิเตอเรเนียน ทะเลดำ และมหาสมุทรแอตแลนติกตอนเหนือ และพบในพื้นที่ขนาดใหญ่ในเขตทะเลลงไปจนถึงประมาณ 200 ม มันใช้เวลาในเดือนที่อากาศอบอุ่นอยู่ใกล้กับชายฝั่งและใกล้ผิวน้ำของมหาสมุทร พบเห็นได้ตามตามชายฝั่งในฤดูใบไม้ผลิ และอพยพพร้อมกับการมาถึงของอากาศที่เย็นกว่าในฤดูใบไม้ร่วงและฤดูหนาว
ตัวปลาแมกเคอเรลแอตแลนติกยาวเหยียด มีสีน้ำเงินเหล็กมีเส้นสีดำหยักด้านหลังและช่องท้องสีเงินขาว จมูกยาวและแหลม มันมีครีบหลังสองอันที่มีหนามซึ่งอยู่ห่างกัน ครีบอกสองครีบ ครีบหางเล็ก และครีบทวารเล็ก ก็แยกออกจากกันเช่นกัน ปกติในหมู่สมาชิกของสายพันธุ์นี้ มี 4–6 ครีบหลังและ 5 ครีบก้น ร่างกายของปลาเล็กลงตามความยาวของมัน และจบลงด้วยครีบหางขนาดใหญ่ ขนาดทั่วไปของปลาโตเต็มที่คือ 30 เซนติเมตร (0.98 ฟุต) แต่มีคนจับได้ขนาด 60 เซนติเมตร (2.0 ฟุต) น้ำหนักสูงสุดที่เผยแพร่คือ 3.4 กิโลกรัม (7.5 ปอนด์) การสืบพันธุ์ซึ่งเป็นแบบไข่เกิดขึ้นใกล้กับชายฝั่งในฤดูใบไม้ผลิและฤดูร้อน ในระหว่างนั้นเพศเมียสามารถผลิตไข่ได้มากถึง 450,000 ฟอง ตัวอ่อนจะมีวุฒิภาวะทางเพศเมื่ออายุประมาณ 2 ปี และมีชีวิตอยู่ต่อจนถึง 17 ปี
ปลาแมกเคอเรลแอตแลนติกเป็นปลาเชิงพาณิชย์ที่สำคัญจากเนื้อของมันซึ่งมีรสจัดและมีปริมาณน้ำมันและกรดไขมันโอเมก้า 3 สูงรวมถึงสารอาหารอื่น ๆ มีการจับปลาแมกเคอเรลในแอตแลนติกเกือบ 1 ล้านตันในแต่ละปีทั่วโลก โดยส่วนใหญ่ขายสด แช่แข็ง รมควัน หรือบรรจุกระป๋อง แม้จะมีสถานะการค้าสูง ปลาแมกเคอเรลแอตแลนติกได้รับการจัดให้อยู่ในอันดับที่น่าเป็นห่วงน้อยที่สุดโดยสหภาพนานาชาติเพื่อการอนุรักษ์ธรรมชาติ (ไอยูซีเอ็น) และการจับระดับโลกยังคงดำเนินต่อไป
พ.ศ. 2246
พุทธศักราช 2246 ใกล้เคียงกับ
.cg
.cg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐคองโก เริ่มใช้ครั้งแรกเมื่อ พ.ศ. 2540
การบุกครองทิเบตของอังกฤษ พ.ศ. 2446
การรุกรานทิเบตของอังกฤษ ใน พ.ศ. 2446 และ 2447 เป็นการรุกรานทิเบตด้วยกำลังทหารของกองกำลังผสมอังกฤษ-อินเดีย มีเป้าหมายเพื่อเข้าขัดขวางการเข้ามามีอิทธิพลของจักรวรรดิรัสเซียในเอเชียกลาง ไม่ให้ครอบงำถึงทิเบต และทำให้ทิเบตเป็นรัฐกันชนระหว่างจักรวรรดิของอังกฤษ และ รัสเซียเช่นเดียวกับที่อังกฤษเคยทำกับอัฟกานิสถานมาก่อนหน้านี้ เมื่ออังกฤษประสบความสำเร็จในการเข้าไปตั้งกองทหารในทิเบต ผลสะท้อนจากการรุกรานนี้ไม่เป็นในทางที่ดีนัก ผลจากการรุกรานทำให้อังกฤษเข้าไปแทรกแซงทิเบตในด้านการค้า อย่างไรก็ตาม ใน พ.ศ. 2453 รัฐบาลจีนส่งกองทหารเข้าไปในทิเบตและสถาปนาอำนาจของตนขึ้นอีกครั้ง
หนทางสู่สงคราม
ต้นเหตุของการรุกรานนี้ยังไม่ชัดเจน สันนิษฐานว่าเกิดจากความระแวงของอังกฤษว่ารัฐบาลจีนยอมให้รัสเซียเข้ามามีอิทธิพลในทิเบตซึ่งทำให้รัฐกันชนระหว่างอังกฤษกับอินเดียทางด้านเหนือต้องเสียไป จึงเป็นเหตุให้ตัวแทนรัฐบาลอังกฤษในอินเดียส่ง พ.ท. ฟรานซิส ยังฮัสแบนด์ เคลื่อนกำลังพลเข้าไปยังคัมเบอร์ โจว หมู่บ้านเล็ก ๆ ของทิเบตที่อยู่ทางเหนือของสิกขิม เพื่อพบกับผู้แทนจากจีนและทิเบตและจะได้ทำความตกลงทางการค้า การรุกรานเริ่มขึ้นเมื่อเดือนมิถุนายน พ.ศ. 2446 แต่จนกระทั่งเดือนพฤศจิกายนยังไม่มีตัวแทนจากจีนหรือทิเบตมาพบตามข้อเรียกร้อง ลอร์ดครูซอน ข้าหลวงอังกฤษในอินเดียขณะนั้นจึงตัดสินใจให้เคลื่อนพลเข้าไปยังลาซา
รัฐฐาลของทิเบตนำโดยทะไล ลามะไม่สบายใจเมื่อรู้ว่ามีกองทหารต่างชาติกำลังมุ่งหน้ามายังเมืองหลวง การคาดหวังความช่วยเหลือจากจีนในขณะนั้นเป็นไปได้ยาก จึงต้องจัดตั้งกองทหารของตนเอง การยกทัพของอังกฤษผ่านเขตเทือกเขาส่วนใหญ่ใช้ทหารชาวกุรข่านและชาวปาทาน จำนวนกองพลอังกฤษมีทหารราว 3,000 คน ชาวเชอร์ปาอีกราว 7,000 คน ช่วยในการลำเลียง
การเริ่มต้นเคลื่อนทัพออกจากเมืองนาตอง (Gnatong) ในสิกขิมเมื่อ 11 ธันวาคม พ.ศ. 2446 โดยทางอังกฤษมีการเตรียมการอย่างดีจากประสบการณ์ที่เคยเข้าสู่สนามรบตามแนวชายแดนอินเดียมาก่อน อุปสรรคครั้งแรกของการยกทัพเกิดขึ้นเมื่อ 31 มีนาคม พ.ศ. 2446 เมื่อผ่านคุรุ ใกล้ทะเลสาบภันโซ
กองทัพที่คุรุ
ทางทิเบตจัดตั้งกองทหารไว้ที่คุรุ แม่ทัพของฝ่ายทิเบตพยายามออกมาเจรจากับยังฮัสแบนด์และแมคโดนัลล์ แมคโดนัลล์ปฏิเสธไม่ยอมรับคำเตือนของทหารทิเบตและส่งทหารชาวสิกข์กับชาวกุรข่าเข้าปลดอาวุธทหารทิเบต จึงเกิดการสู้รบกัน สาเหตุของการสู้รบที่แน่ชัดไม่มีหลักฐานแน่นอน ฝ่ายอังกฤษกล่าวอ้างว่า ฝ่ายทิเบตแสดงความโกรธและยิงทหารชาวสิกข์ในกองทัพอังกฤษก่อน ส่วนฝ่ายทิเบตกล่าวว่าฝ่ายอังกฤษกลั่นแกล้งทิเบตและเป็นฝ่ายเริ่มยิงก่อน
แม้ว่าความจริงเกี่ยวกับการเริ่มต้นการต่อสู้ยังไม่แน่ชัดแต่การต่อสู้ก็ไม่ดำเนินไปนานนัก เมื่อมีการปลดอาวุธ ฝ่ายทิเบตมีความพยายามจะเปิดการเจรจาอีกครั้ง แต่ก็ยังมีความสับสนวุ่นวาย นำไปสู่การปล้นสะดมหมู่บ้านของทหารชาวสิกข์และกุรข่า เมื่อการโจมตีสิ้นสุดลง ฝ่ายทิเบตสูญเสียกำลังพลไป 600 - 700 คน บาดเจ็บ 168 คน โดยมี 148 คนถูกจับเป็นนักโทษในกองทัพอังกฤษ ส่วนฝ่ายอังกฤษมีทหารบาดเจ็บจำนวนหนึ่งรวมทั้งทหารชาวสิกข์ที่ถูกยิงเมื่อเริ่มการโจมตีด้วย
การดำเนินต่อไป
กองทัพของแมคโดนัลล์เคลื่อนผ่านแนวป้องกันที่กัวมาได้อีกในอีกหนึ่งสัปดาห์ต่อมา และพยายามเคลื่อนทัพต่อไปแม้ว่า Red Idol Gorege จะพยายามยับยั้ง เมื่อ 9 เมษายน แมคโดนัลล์สั่งให้กองทัพเข้าโจมตีกองทหารทิเบต ผลของการโจมตีฝ่ายทิเบตเสียชีวิต 200 คน ส่วนความเสียหายของอังกฤษมีน้อยมาก
กองทัพของแมคโดนัลล์ยังคงคืบหน้าต่อไป และพบกับการต่อต้านของกองทหารทิเบตเป็นระยะ ๆ วันที่ 5 พฤษภาคม พบกับกองทหารที่ชังโลซึ่งมีกำลังพล 800 คน ผลปรากฏว่าฝ่ายทิเบตแพ้ เสียทหารไป 160 คน วันที่ 9 พฤษภาคม เกิดการสู้รบอีกครั้ง และฝ่ายทิเบตเป็นฝ่ายถอนกำลังหนีไป
อีก 2 เดือนต่อมา แมคโดนัลล์ตั้งค่ายทหารที่ชังโล และปราบปรามกองทหารทิเบตกลุ่มย่อย ๆ ในบริเวณนั้นได้เด็ดขาด ซึ่งถือเป็นการเปิดทางให้เข้าโจมตีลาซาได้สะดวกขึ้น การตอบสนองของทิเบตต่อการรุกรานนี้ไม่ทันการณ์และไร้ประสิทธิภาพเพราะขาดอาวุธและประสบการณ์
การโจมตีที่กยันเซ ยอง
กยันเซ ยองถือเป็นจุดที่ตั้งของกองทหารทิเบตที่ดีที่สุด ฝ่ายอังกฤษเริ่มโจมตีเมื่อวันที่ 4 กรกฎาคม จนถึงวันที่ 6 กรกฎาคมจึงยึดได้สำเร็จในเวลากลางคืน ชัยชนะครั้งนี้ทำให้อังกฤษควบคุมเส้นทางเข้าสู่ลาซาได้สะดวกยิ่งขึ้น
บทสรุปของการสู้รบ
กองทหารอังกฤษถอนทหารออกจากทิเบตในช่วงปลายเดือนกันยายน พ.ศ. 2447 แต่ทั้งสองฝ่ายก็ไม่เป็นสุขจากผลของสงครามครั้งนี้ อังกฤษเป็นฝ่ายชนะและบังคับให้ทิเบตลงนามในข้อตกลงที่อังกฤษต้องการแต่ข้อตกลงนั้นไม่เคยปฏิบัติได้จริง ทิเบตเป็นฝ่ายแพ้แต่ก็ทำให้เห็นว่าจีนอ่อนแอเกินกว่าที่จะปกป้องรัฐที่ตนประกาศว่าอยู่ในความดูแลของตน รายงานความสูญเสียอย่างเป็นทางการของทั้งสองฝ่ายไม่มีเอกสารระบุไว้
ปฏิกิริยาจากทางลอนดอนต่อสงครามเป็นไปในทางประณามอย่างรุนแรงซึ่งเป็นผลมาจากการที่พลเรือนในยุคนั้นไม่นิยมสงคราม มีเพียงราชสำนักที่ยกย่องวีรกรรมของทหารที่เข้าร่วมสงครามครั้งนี้ ความสูญเสียรวมทั้งหมดของอังกฤษสูญเสียทหาร 202 คน จากการสู้รบ และ 411 คนจากเหตุการณ์อื่น ความสูญเสียที่แท้จริงของทิเบตไม่มีการคำนวณไว้ แต่น่าจะมีหลายพันคนจากการปะทะกันถึง 16 ครั้งตลอดยุทธการ
เมื่อความขัดแย้งสิ้นสุด
โดยข้อเท็จจริงแล้ว ทิเบตไม่สามารถที่จะปฏิบัติตามข้อตกลงกับอังกฤษได้ทั้งหมด ทิเบตไม่ใช่ศูนย์กลางการค้าที่สำคัญ และไม่มีการเปลี่ยนแปลงทางการเมืองภายในประเทศอย่างรุนแรง อังกฤษพยายามบังคับให้ทิเบตทำตามสนธิสัญญาใน พ.ศ. 2459 แต่ก็ไม่สำเร็จในการทำให้เกิดความเปลี่ยนแปลงในทิเบต พ.ศ. 2463 รัฐบาลทิเบตถูกโจมตีจากจีนซึ่งเป็นผลจากการปฏิวัติซิงไห่เพื่อล้มล้างราชวงศ์ชิง เมื่อจีนถอนทหารออกไปเมื่อ พ.ศ. 2466 ได้เกิดสงครามโลกครั้งที่ 1 ทำให้ความสนใจเอเชียกลางของชาติตะวันตกลดน้อยลง ในขณะที่มีความสนใจของพรรคคอมมิวนิสต์ในรัสเซียเข้ามาแทนที่ พ.ศ. 2493 ทั้งอังกฤษและอินเดียไม่ได้เกี่ยวข้องกับการเข้ายึดครองทิเบตของพรรคคอมมิวนิสต์จีน
อนุสัญญาห้ามอาวุธชีวภาพ
อนุสัญญาห้ามอาวุธชีวภาพ (Biological Weapons Convention, BWC) หรือ อนุสัญญาว่าด้วยอาวุธชีวภาพและสารพิษ (Biological and Toxin Weapons Convention, BTWC) เป็นอนุสัญญาที่ห้ามอาวุธชีวภาพและสารพิษอย่างมีประสิทธิภาพ โดยห้ามไม่ให้มีการพัฒนา การผลิต การได้มา การถ่ายโอน การสะสมและการใช้ อนุสัญญามีชื่อเต็มว่า อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว (Convention on the Prohibition of the Development, Production and Stockpiling of Bacteriological (Biological) and Toxin Weapons and on their Destruction)
อนุสัญญาว่าด้วยการห้ามอาวุธชีวภาพเป็นสนธิสัญญาพหุภาคีเพื่อการลดอาวุธฉบับแรกที่ห้ามการผลิตประเภทของอาวุธทั้งประเภท ความตกลงของอนุสัญญามีสาเหตุมาจากความพยายามอันเป็นเวลายาวนานของประชาคมนานาชาติในการพยายามสร้างเครื่องมือที่ช่วยสนับสนุนพิธีสารเจนีวาของปี ค.ศ. 1925 ที่เป็นพิธีสารว่าด้วยการห้ามการใช้แก๊ส และ แบคทีเรียในการสงคราม
อนุสัญญาเริ่มลงนามกันเมื่อวันที่ 10 เมษายน ค.ศ. 1972 และมีผลใช้บังคับเมื่อวันที่ 26 มีนาคม ค.ศ. 1975 เมื่อรัฐบาลของยี่สิบสองประเทศให้การสัตยาบัน ในปัจจุบันอนุสัญญามีภาคีผู้ตกลง 162 ประเทศ
พ.ศ. 2247
พุทธศักราช 2247 ใกล้เคียงกับ
บัญญัติ สุวรรณแว่นทอง
บัญญัติ สุวรรณแว่นทอง หรือ เดียว (17 มีนาคม เกิด พ.ศ. 2531 ) เป็นนักร้องเพลงลูกทุ่ง นักแสดงหนังตะลุงและศิลปวัฒนธรรมภาคใต้ มีชื่อเสียงจากแสดงหนังตะลุงล้อเลียนเหตุการณ์บ้านเมืองได้อย่างมีอรรถรสแม้พิการทางสายตาตั้งแต่กำเนิด โดยเริ่มแสดงหนังตะลุงตั้งแต่ยังเป็นวัยรุ่นและทำเป็นอาชีพจนถึงปัจจุบัน อีกทั้งยังร้องเพลงด้วยน้ำเสียงอันเป็นเอกลักษณ์จนมีผู้นิยมชมชอบอย่างมาก
นอกจากนี้ บัญญัติได้เริ่มทำการแสดงจากการเป็นลูกคู่ประกบศิลปินท้องถิ่นที่มีชื่อเสียงในเวลานั้น เช่น เอกชัย ศรีวิชัย ต่อมาได้รับโอกาสจากค่ายดนตรีท้องถิ่นในการออกอัลบั้มเป็นของตนเองจนมีชื่อเสียงควบคู่กับการแสดงหนังตะลุง ในเวลาต่อมาบัญญัติตั้งคณะ "ลูกทุ่งวัฒนธรรม" เพื่อออกผลงานทางศิลปวัฒนธรรมภาคใต้โดยประยุกต์เข้ากับวัฒนธรรมสมัยใหม่ เช่น ออกเพลงล้อเลียนเพลงที่โด่งดังในภาคใต้และเสียดสีเหตุการณ์ในปัจจุบัน โดยเผยแพร่ทางยูทูบของคณะและตามงานการแสดงต่าง ๆ
บัญญัติแม้จะมีผลงานการแสดงที่เป็นน่าพึงใจ สร้างชื่อเสียงจนได้รับการเชิดชูเกียรติ
ประวัติ
บัญญัติเป็นหนึ่งในบุตร 4 คน มีบิดาเป็นขาวอำเภอป่าพะยอม จังหวัดพัทลุง โดยบัญญัติพิการทางการมองเห็นตั้งแต่กำเนิด เมื่ออายุได้ 5 ปี บิดาเสียชีวิตลง ครอบครัวจึงย้ายไปอยู่ที่ภูมิลำเนาของมารดาที่อำเภอชะอวด จังหวัดนครศรีธรรมราช
สนธิสัญญาบาเซิล
สนธิสัญญาบาเซิล อาจหมายถึง
บัญญัติ สุวรรณแว่นทอง
การแสดง
บัญญัติได้ติดตามผลงานทางศิลปวัฒนธรรมภาคใต้ตั้งแต่เยาว์วัย เช่น เพลงบอก หนังตะลุง เพลงของเอกชัย ศรีวิชัย ทำให้บัญญัติมีความชื่นชอบในศิลปะเหล่านี้อย่างมาก และอยากมีชื่อเสียงจากการแสดงศิลปะเหล่านี้ จึงเริ่มฝึกหัดตั้งแต่อายุได้ 10 ปี จากนั้นได้เริ่มตระเวนไปแสดงกับวงธงชัยโชว์ และรู้จักกับเชาวรัตน์ รักษาพล ครู กศน. ผู้ก่อตั้งวงครูเชาว์โชว์ จึงได้เริ่มแสดงทอล์กโชว์ด้วยกันในบางโอกาส
ต่อมาเมื่ออายุได้ 14 ปี บัญญัติได้ร่วมเดินสายการแสดงกับศรีวิชัยโชว์ของเอกชัย ศรีวิชัย โดยการร้องเพลง เมื่อออกงานได้ประมาณ 10 คืน เหล่าผู้ชมจึงได้มอบเงินประมาณ 100,000 บาทด้วยความเอ็นดู เอกชัยจึงสมทบทุนให้เพิ่มเติม หลังจากนั้นบัญญัติได้นำเงินก้อนนี้ไปซื้อที่ดินเพื่อสร้างบ้านให้มารดา
ส่วนหนังตะลุงบัญญัติเริ่มเล่นอย่างจริงจังเมื่ออายุได้ 15 ปี โดยในครั้งแรกเขาได้แสดงบนเพิงขายขนมจีนหน้าบ้าน โดยมีชาวบ้านมาชื่นชมในความสามารถในการพากย์เสียงและมุกตลก จนต่อมาบัญญัติได้ก่อตั้งคณะ "ลูกทุ่งวัฒนธรรม" เพื่อทำการแสดงเมื่ออายุได้ 18 ปี ซึ่งได้รับความนิยมอย่างมากจากเอกลักษณ์ของการแสดงหนังตะลุง นอกจากนี้คณะของบัญญัติยังมีมโนราห์ เพลงบอก และเพลงลูกทุ่งอีกด้วย บัญญัติกล่าวว่าที่สามารถเล่นหนังตะลุงได้ดีแม้พิการเพราะฝึกฝนและสร้างความคุ้นเคยกับตัวหนังตะลุง อีกทั้งมีการดูสถานการณ์ในขณะที่กำลังทำการแสดงด้วย ไม่เพียงแสดงไปตามบท และแสดงอย่างสุดความสามารถ โดยการแสดงหนังตะลุงของบัญญัตินั้นหากพื้นที่อำนวยจะใช้จอขนาดใหญ่กว้างคล้ายเวทีแสดงคอนเสิร์ตขนาดใหญ่และมีการฉายภาพด้วยเครื่องฉายภาพเป็นฉากพื้นหลังระหว่างการแสดงอีกด้วย ทำให้ขนาดของจอจึงต้องให้ตัวหนังตะลุงขนาดใหญ่และต้องมีผู้ช่วยอีก 1 คน เนื้อหาการแสดงจะสอดแทรกเหตุการณ์ปัจจุบันลงไปในการแสดง ยกตัวอย่าง การแสดงหนังตะลุงโดยใช้ตัวหนังตะลุงรูปนายกรัฐมนตรีและเลียนแบบเสียง รูปหนังตะลุงบุคคลสำคัญในสมัยใหม่และอิริยาบถสมัยใหม่ เช่น ตัวหนังตะลุงเล่นไอแพด ขี่เฮลิคอปเตอร์หรือรถยนต์ ตัวการ์ตูน ใช้ภาษาตามพื้นที่และสถานการณ์ นอกจากนี้ยังได้บันทึกการแสดงเป็นแผ่นซีดีออกขายด้วย
ในปี พ.ศ. 2558 ได้รับการว่าจ้างจากไพฑูรย์ อินทศิลา ผู้สื่อข่าวเดลินิวส์ประจำจังหวัดนครศรีธรรมราช ให้ไปแสดงในงานบุญสารทเดือนสิบจังหวัดนครศรีธรรมราชและมีการลงข่าวในสื่อต่าง ๆ จนเป็นที่รู้จักอย่างมาก และมีตารางการแสดงสดยาวข้ามเดือนข้ามปี
ในการแสดงเพลงนั้น บทเพลงส่วนใหญ่ประพันธ์โดยฉลอง ตี้กุล หรือชื่อในวงการเพลง อาจารย์หมี เหนือคลอง ซึ่งมีภูมิลำเนาอยู่ที่อำเภอเหนือคลอง จังหวัดกระบี่ อดีตผู้รับเหมาที่ประสบอุบัติเหตุจากรถจักรยานยนต์จนเป็นอัมพาตอยู่แรมปีที่สะสมบทเพลงที่แต่งขึ้นด้วยความอุตสาหะถึง 200 เพลงในสมาร์ตโฟนแต่ยังไม่ให้ผู้ใดนำไปร้อง กระทั่งฉลองได้ดูการแสดงของบัญญัติในแผ่นซีดีจึงประทับใจและติดต่อไปเพื่อมอบเพลงให้ไปร้อง บัญญัติรู้สึกชอบเพลงดังกล่าวจึงนำไปร้องอยู่เรื่อยมา จนออกเป็นอัลบั้มขายดี เช่น ลมหายใจปลายด้ามขวาน พระเอกนายหนัง รักน้องต้องคลำ
รางวัลและเกียรติยศ
วันที่ 29 ตุลาคม พ.ศ. 2558 พลตำรวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ในขณะนั้นได้มอบโล่เชิดชูเกียรติคนพิการตอนแบบให้แก่บัญญัติ ณ สวนเกษตรทฏษฎีใหม่ตามรอยพระเจ้าอยู่หัว อำเภอปากพนัง จังหวัดนครศรีธรรมราช
วันที่ 27 กันยายน พ.ศ. 2559 พระบาทสมเด็จพระวชิรเกล้าเจ้าอยู่หัว ขณะดำรงพระอิศริยยศ สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระบาทสมเด็จพระมหาภูมิพลอดุลยเดชมหาราชไปในพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏกลุ่มภาคใต้ ประจำปีการศึกษา 2559 ณ มหาวิทยาลัยราชภัฏสุราษฎร์ธานี ในการนี้ พระราชทานปริญญา ศิลปศาสตรบัณฑิตกิตติมศักดิ์ สาขาวิชานาฏศิลป์และแสดง มหาวิทยาลัยราชภัฏนครศรีธรรมราชแก่บัญญัติ ตามที่สภามหาวิทยาลัยราชภัฏนครศรีธรรมราชอนุมัติปริญญากิตติมศักดิ์ดังกล่าวเมื่อวันที่ 7 กรกฎาคม พ.ศ. 2559
วันที่ 5 มิถุนายน 2562 บัญญัติได้รับรางวัลค่าของแผ่นดิน ด้านการส่งเสริมและอนุรักษ์ภาษาท้องถิ่น จากสำนักงานปลัดสำนักนายกรัฐมนตรี ณ อาคารนวมภูมินทร์ วชิราวุธวิทยาลัย
ชีวิตส่วนตัว
บัญญัติอยู่กินฉันท์สามีภรรยากับสุนิสา สุวรรณแว่นทอง ยาวนานนับสิบกว่าปีกระทั่งมีบุตรด้วยกัน 2 คน ต่อมาได้จดทะเบียนสมรสในเดือนกุมภาพันธ์ พ.ศ. 2562 บัญญัติและสุนิสาเปิดเผยว่ารู้จักตั้งแต่เมื่อยังอายุ 18 ปี ในช่วงแรกปฏิสัมพันธ์กันยากมากเนื่องจากสุนิสาเป็นคนไม่ชอบพูดซึ่งผิดกับบัญญัติ แม้สุนิสาจะหน้าตาดีจนมีผู้ชายคนมาขอคบเป็นจำนวนมากแต่สุนิสาเลือกคบหากับบัญญัติเพราะเป็นคนตรง โดยบัญญัติมีความคาดหวังเล็ก ๆ ว่าบุตรจะได้สืบทอดศิลปวัฒนธรรมที่ตนทำไว้ แต่ก็มิได้ห้ามปรามไปทางอื่นแต่อย่างใด ซึ่งในปัจจุบั​นบัญญัตินั้นได้ทำการหย่าร้างกับสุนิสาเป็นที่เรียบร้อยแล้วด้วยสาเหตุปัญหาในครอบครัว
ข้อครหา
บัญญัติตกข่าวคราวอยู่บ้างจากการไม่ไปเล่นตามที่ตกลงไว้ เช่น เมื่อวันที่ 15 เมษายน พ.ศ. 2556 ชาวบ้านอำเภอห้วยยอด จังหวัดตรัง ประท้วงที่บัญญัติไม่ได้แสดงหนังตะลุงแบบเต็มวงตามที่ตกลงไว้ แต่จะแสดงคอนเสิร์ตทอล์กโชว์แทน ในงานบำเพ็ญกุศล ประจำปี 2556 ครบรอบ 10 ปี ในวันคล้ายวันมรณภาพพระครูสิทธิมงคล (หลวงปู่รื่น ติสสเทโว) อดีตเจ้าอาวาสวัดน้ำพราย ต่อมาเชาวรัตน์ได้ชี้แจงต่อสื่อว่าเกิดความผิดพลาดในการรับงานเนื่องจากช่วงสงกรานต์มีงานมาก จึงจัดหนังตะลุงของบัญญัติให้ในวันที่ 26 เมษายนแทน และได้พูดคุยทำความเข้าใจกับผู้จัดงานแล้ว
กรณีต่อคณะสงฆ์
ต่อมาในวันที่ 26 เมษายน พ.ศ. 2563 ช่องยูทูบของบัญญัติได้อัปโหลดเพลงฉันผิดเวลาที่บัญญัติเป็นผู้แต่งคำร้องและร้องเพลง โดยล้อเลียนจากเพลงรักผิดเวลาของรัชนก สุวรรณเกตุ (เจนนี่ ได้หมดถ้าสดชื่น) ซึ่งเพลงของบัญญัติดังกล่าวมีเนื้อหาวิจารณ์เสียดสีพระสงฆ์ที่ฉัน (กิน) หลังเวลาเพล ทำให้เกิดกระแสวิพากษ์วิจารณ์ทุกช่องทางบนสื่อสังคมของบัญญัติ ต่อมาบัญญัติออกมาชี้แจงทางยูทูบว่าหากไม่ชอบให้เลิกติดตามตนไป ไม่ได้จะลบลู่พระพุทธศาสนาซึ่งตนนับถือแต่อย่างใด พร้อมยังท้าทายให้มาจับกุมตนหากตนทำผิดกฎหมายบ้านเมือง และเกลียดการที่ด่าตนว่าไอ้บอดอย่างมาก เพราะตนไม่ได้ประสงค์จะเกิดมาพิการ
ผู้จัดการออนไลน์มีความเห็นว่า ที่บัญญัติเป็นเช่นนี้อาจเนื่องมาจากที่ตนและพี่น้องไม่มีใครสามารถอุปสมบทเพื่อทดแทนพระคุณบิดาผู้ล่วงลับและมารดาที่เลี้ยงดูตนมาได้ตามประเพณี เนื่องจากบัญญัติพิการทางการมองเห็น ซึ่งเป็นข้อห้ามตามพระวินัย ส่วนพี่น้องของบัญญัติที่ยังมีชีวิตอยู่เป็นผู้หญิงทั้งสิ้น จึงเป็นปมในใจของบัญญัติเสมอมา ทำให้ในการแสดงหนังตะลุงบางครั้งบัญญัติมักบริภาษพระสงฆ์ที่ประพฤติตนไม่เหมาะสม
กรณีต่อสุนิสา
ในวันที่ 4 ธันวาคม พ.ศ. 2562 บัญญัติแจ้งความที่สถานีตำรวจภูธรทุ่งสง จังหวัดนครศรีธรรมราช ว่าสุนิสานำรถยนต์ออกไป 2 คันซึ่งมีสมุดรับงานการแสดงอยู่ ตนจึงอยากให้ตำรวจสกัดรถดังกล่าวเพื่อขอสมุดดังกล่าวคืน โดยเหตุเกิดจากสุนิสาจับได้ว่าบัญญัติคบหญิงอื่นและทะเลาะกันในบ้านพักในอำเภอทุ่งสงจนเกิดเหตุดังกล่าวขึ้นมา
ต่อมาสุนิสาได้ไปพบตำรวจที่สถานีตำรวจเดียวกันในวันที่ 5 ธันวาคม แล้วชี้แจงว่าตนยังเป็นผู้รับงานให้ตามเดิม ไม่ได้หนีไปที่ใด ยังอยู่บ้านเลี้ยงบุตรตามปกติ ส่วนตัวตนอย่างให้กลับเป็นเหมือนแต่ก่อนมากกว่าเลิกร้างกัน และติดต่อบัญญัติไม่ได้
กระทั่งวันที่ 14 ธันวาคม พ.ศ. 2562 บัญญัติออกมาแถลงข่าว ณ โรงแรมแกรนด์เซาท์เทิร์น อำเภอทุ่งสง จังหวัดนครศรีธรรมราช ว่าตนเสียใจที่พบว่าสุนิสากลั่นแกล้งตนโดยการเปิดบัญชีฝากเงินของตนในชื่อสุนิสา ตนจึงไม่สามารถทำธุรกรรมได้ โดยเมื่อปี พ.ศ. 2557 ตนจะขอนำเงินไปซื้อที่ดินให้มารดาแต่สุนิสาไม่ยอม จึงทะเลาะและจบที่การถอนเงินทั้งหมดแล้วแบ่งครึ่ง จากนั้นเมื่อมีรายรับตนจะให้สุนิสานำเงินเข้าบัญชีโดยตนเป็นผู้มอบอำนาจให้ด้วยความไว้วางใจ ทั้งนี้ไม่ได้ทำบัตรเอทีเอ็มแต่อย่างใด แต่กลับมีบัตรเอทีเอ็มขึ้นมา ทำให้ตนไม่พอใจมาก อีกทั้งภรรยาเคยทำให้ตนเสียใจเพราะไม่ทำอาหารให้เนื่องจากง่วงนอน ส่วนกรณีที่การคบหญิงอื่นนั้น บัญญัติกล่าวว่าหญิงนั้นเป็นภรรยาของตน เนื่องจากคิดว่าตนจะไม่กลับมาคืนดีกับสุนิสาอีกจึงหาภรรยาใหม่ จากนี้จะไม่กลับไปหาสุนิสาอีกแล้วเพราะไม่เชื่อใจเรื่องเงินทอง
ถึงกระนั้นก็ตาม บนเฟซบุ๊กของบัญญัติและสุนิสาพบว่ายังคงติดต่อและอาศัยร่วมบ้านเดียวกันหลังเหตุการณ์นี้ผ่านไป
ผลงาน
บัญญัติมีผลงานด้านศิลปวัฒนธรรมภาคใต้ออกมาอย่างต่อเนื่องจนถึงปัจจุบัน ดังปรากฏต่อไปนี้
อวตาร 3
อวตาร 3 (Avatar 3) เป็นชื่อเรียกสำหรับมหากาพย์ภาพยนตร์นิยายวิทยาศาสตร์อเมริกันเรื่องใหม่ที่ยังไม่มีชื่อที่กำกับ ผลิต ร่วมเขียนบท และร่วมตัดต่อโดย เจมส์ คาเมรอน มันเป็นภาพยนตร์เรื่องที่สามในแฟรนไชส์ อวตารของคาเมรอน และภาคต่อของ อวตาร: วิถีแห่งสายน้ำ (2022) คาเมรอนอำนวยการสร้างภาพยนตร์เรื่องนี้ร่วมกับ จอน แลนโด เจมส์ คาเมรอน, ริก จาฟฟา, อแมนดา ซิลเวอร์, จอช ฟรีดแมน และ เชน ซาแลร์โน มีส่วนร่วมในกระบวนการเขียนบท สมาชิกนักแสดง แซม วอร์ชิงตัน, โซอี้ ซัลดาญา, สตีเฟน แลง, จิโอวานนี่ ริบิซี่, ซิกัวร์นีย์ วีเวอร์, โจเอล เดวิด มัวร์, ซีซีเอช ปอนด์, ดิลีพ เรา, แมตต์ เจอรัลด์, คลิฟฟ์ เคอร์ติส, เอดี ฟัลโก, เบรนแดน โคเวลล์, เจเมน เคลมองต์ และ โดย อูน่า แชปลิน, เดวิด ธิวลิส, มิเชลล์ โหย่ว จะร่วมสมทบในบทตัวละครใหม่ คาเมรอนระบุว่า อวตาร: ผู้ถือครองเมล็ดพันธุ์ (Avatar: The Seed Bearer) กำลังได้รับการพิจารณาว่าเป็นชื่อที่เป็นไปได้สำหรับภาพยนตร์เรื่องนี้
คาเมรอน ซึ่งเคยกล่าวไว้ในปี ค.ศ. 2006 ว่าเขาอยากจะสร้างภาคต่อของ อวตาร ถ้ามันประสบความสำเร็จ และได้ประกาศสร้างภาคต่อสองภาคแรกในปี ค.ศ. 2010 หลังจากประสบความสำเร็จอย่างกว้างขวางในภาพยนตร์เรื่องแรก โดยที่ อวตาร 3 ตั้งเป้าไปฉายในปี ค.ศ. 2015 อย่างไรก็ตาม การเพิ่มภาคต่ออีกสามภาค (ภาคแรก) และความจำเป็นต้องพัฒนาเทคโนโลยีใหม่เพื่อถ่ายทำฉากการจับภาพประสิทธิภาพใต้น้ำ ผลงานที่ไม่เคยทำได้มาก่อนทำให้เกิดความล่าช้าอย่างมาก แต่ทีมงานมีเวลามากขึ้นในการเขียนบท เตรียมการก่อนการผลิต และวิชวลเอ็ฟเฟ็กต์ อวตาร 3 เริ่มถ่ายทำพร้อมกัน ด้วย อวตาร: วิถีแห่งสายน้ำ ในประเทศนิวซีแลนด์ เมื่อวันที่ 25 กันยายน ค.ศ. 2017 การถ่ายทำเสร็จสิ้นในปลายเดือนธันวาคม ค.ศ. 2020 หลังจากถ่ายทำมานานกว่าสามปี แม้ว่าการผลิตจะถูกขัดจังหวะเนื่องจากการระบาดของโควิด-19
การเข้าฉายในโรงภาพยนตร์ของภาพยนตร์เรื่องนี้ถูกเลื่อนเก้าครั้ง มีกำหนดฉายเดิมในวันที่ 19 ธันวาคม พ.ศ. 2567 ซึ่งจะเป็นการครบรอบ 15 ปีของแฟรนไชส์ แต่ถูกเลื่อนเป็น 18 ธันวาคม ค.ศ. 2025 สองภาคต่อเพิ่มเติมถูกเลื่อนเช่นกัน ได้แก่ อวตาร 4 และ อวตาร 5 อยู่ในขั้นตอนต่าง ๆ ของการผลิตและคาดว่าจะออกในวันที่ 21 ธันวาคม ค.ศ. 2029 และ 19 ธันวาคม ค.ศ. 2031 ตามลำดับ
เรื่องย่อ
ผ่านไปกว่าหลายสัปดาห์ จากเหตุการณ์ในภาพยนตร์ภาคสอง “อวตาร: ผู้ถือครองเมล็ดพันธุ์” เริ่มต้นด้วยการเล่าเรื่องราวของครอบครัวซัลลี่ที่รอดชีวิตจากการจู่โจมที่ภูผาสามพี่น้อง (เจค เนย์ทิริ โลอัค คิรี และทู้คทิรี่ รวมถึงสไปเดอร์) ต้องนำกำลังเผ่าใหม่ เม็ตคายีน่า เข้ารวบรวมกำลังเผ่าต่าง ๆ ทั้งโอมาติคาย่า เพื่อปะทะกับคนบนฟ้า แต่พวกเขากำลังจะได้พบว่า ไม่ใช่ทุกเผ่าบนดาวนี้ที่จะเป็นฝ่ายดี สิ่งที่หลงเหลือจากสงครามครั้งก่อนกำลังจะจุดชนวนบททดสอบครั้งสำคัญที่จะชี้ชะตาแพนดอราทั้งใบ
วัดสวนมะม่วง (จังหวัดปทุมธานี)
วัดสวนมะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านงิ้ว อำเภอสามโคก จังหวัดปทุมธานี และเป็นวัดที่สอนวิปัสสนากรรมฐานแบบ ยุบหนอ-พองหนอ ตามแนวสติปัฎฐาน 4 โดยมีพระอาจารย์เดือน (เจ้าอาวาสวัดสวนมะม่วง) เป็นผู้ฝึกอบรม โดยจะสอนเดินจงกรม นั่งสมาธิและเทศนาธรรม
วัดสวนมะม่วงสร้างเมื่อ พ.ศ. 2398 โดยชาวบ้านที่เป็นชาวสวนในบริเวณนั้น จึงมีชื่อตามลักษณะภูมิประเทศที่มีสวนมะม่วงเป็นจำนวนมากมาตั้งแต่แรกสร้างวัด และจากข้อมูลของพระอธิการปทุมเขมจิตโต เจ้าอาวาสรูปปัจจุบัน วัดสร้างโดยชาวมอญจากหงสาวดี ปรากฏหลักฐานคือ เจดีย์ซึ่งตั้งอยู่ที่หน้าวัดที่ได้สร้างเป็นแบบทรงรามัญ
ปูชนียสถานและปูชนียวัดถุที่สำคัญ ได้แก่ หอไตรเรือนไทยสองชั้นแบบขนมผิง ฝาเฟี้ยมตกแต่งด้วยลายฉลุที่จั่ว ศาลาการเปรียญไม้ ศาลาท่าน้ำสร้างด้วยไม้แบบโบราณ เจดีย์รามัญแบบเจดีย์ชเวดากอง เสาหงส์ ธงตะขาบ พระประธานในโบสถ์ สมัยอู่ทอง รูปหล่อของพระครูปทุม เดชสถาน ประดิษฐานอยู่ที่ศาลาการเปรียญ
กีฬาจักรยานในโอลิมปิกฤดูร้อน 2016 – รอบคัดเลือก
กีฬาจักรยานในโอลิมปิกฤดูร้อน 2016 – รอบคัดเลือก เป็นการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
การคัดเลือก
การคัดเลือกของการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
ปราง เส็ง
ประวัติ
ปราง เส็ง เกิดเมื่อ 16 มิถุนายน พ.ศ. 2474 ที่รัฐกะชีน เขาสนใจการเมืองมาตั้งแต่เป็นนักศึกษาในมหาวิทยาลัยย่างกุ้ง และเข้าร่วมกับองค์การเอกราชกะชีน ตั้งแต่ พ.ศ. 2505 จนได้เป็นผู้นำเมื่อ พ.ศ. 2519 ภายใต้การนำของปรางเส็ง เขาทำให้องค์การเอกราชกะชีนเป็นองค์กรที่มีประสิทธิภาพมากขึ้นจนกองทัพพม่าไม่สามารถเข้าไปมีอิทธิพลในรัฐกะชีนได้ เขาตัดสินใจเข้าร่วมกับแนวร่วมประชาธิปไตยแห่งชาติเมื่อ พ.ศ. 2526 และเข้าร่วมกับพันธมิตรเพื่อประชาธิปไตยของพม่า เมื่อ พ.ศ. 2531 อย่างไรก็ตาม ปราง เส็งตัดสินใจรับข้อสนอหยุดยิงของฝ่ายรัฐบาลทหารพม่าเพื่อยุติภาวะสงครามในรัฐกะชีนเมื่อ พ.ศ. 2437
องค์กรแห่งชาติมูเซอ
องค์กรแห่งชาติมูเซอ (Lahu national United Party) ก่อตั้งเมื่อ พ.ศ. 2515 เป็นสมาชิกของแนวร่วมประชาธิปไตยแห่งชาติ มีฐานที่มั่นอยู่ตรงข้ามกับอำเภอเชียงดาว จังหวัดเชียงใหม่ บางส่วนอยู่ตรงข้ามกับจังหวัดแม่ฮ่องสอน หัวหน้ากลุ่มคือนายพญาจะอือ
.ci
.ci เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโกตดิวัวร์ เริ่มใช้ครั้งแรกเมื่อ พ.ศ. 2538
องค์การแห่งชาติว้า
องค์การแห่งชาติว้า (Wa National Organization) เป็นสมาชิกของแนวร่วมประชาธิปไตยแห่งชาติ มีกลุ่มย่อยสามกลุ่มคือ
.ci
ดูเพิ่ม
Toppdomän
ฌ็อง-บาติสต์ ลูว์ลี
ฌ็อง-บาติสต์ ลูว์ลี (Jean-Baptiste Lully) เดิมชื่อ โจวันนี บัตติสตา ลุลลี (Giovanni Battista Lulli) เป็นคีตกวีชาวฝรั่งเศสเชื้อสายอิตาลี เกิดเมื่อวันที่ 22 พฤศจิกายน ค.ศ. 1632 ที่เมืองฟลอเรนซ์ ประเทศอิตาลี เป็นบุตรของเจ้าของโรงโม่ เขาได้รับการศึกษาเพียงเล็กน้อย แต่กลับมีพรสวรรค์ในการเล่นกีตาร์ ไวโอลิน และเต้นรำ ในปี ค.ศ. 1646 เขาได้พบกับดุ๊กแห่งกีซ (Duke of Guise) ผู้ชักนำเขาไปยังฝรั่งเศส ที่ที่เขาได้เข้าไปรับใช้อาน มารี หลุยส์ ดอร์เลอ็อง ดูว์แช็สเดอมงป็องซีเย (Anne Marie Louise d'Orléans, duchesse de Montpensier) ด้วยการเป็นเด็กล้างจาน ซึ่งมีข้อขัดแย้งกันในเรื่องนี้ว่า มีความเป็นไปได้ว่าเขาจะเป็นครูสอนภาษาอิตาลีให้แก่เธอ
ด้วยความช่วยเหลือของท่านหญิงทำให้พรสวรรค์ทางด้านดนตรีของลูว์ลีได้รับการฝึกฝน เขาได้ศึกษาทฤษฎีดนตรีกับนีกอลา เมทรูว์ (Nicolas Métru) แต่สุดท้ายก็กลับถูกไล่ออกเพราะเขียนบทกวีที่หยาบคายเกี่ยวกับ "สุภาพสตรีผู้ให้การอุปถัมภ์"
หลังจากนั้นลูว์ลีได้ทำงานด้วยการเป็นนักเต้นรำในราชสำนักของพระเจ้าหลุยส์ที่ 14 ในช่วงปลายปี ค.ศ. 1652 จนถึงต้นปี ค.ศ. 1653 เขาได้ประพันธ์บทเพลงบาเลเดอลานุย (Ballet de la Nuit) และเป็นที่โปรดปรานของพระองค์เป็นอย่างมาก เขาได้รับการแต่งตั้งให้เป็นนักประพันธ์ประจำวงดุริยางค์แห่งราชสำนัก ได้ควบคุมวงเครื่องสายของราชสำนักฝรั่งเศส คือ เลแว็ง-กัทร์วียอลงดูว์รัว (Les Vingt-quatre Violons du Roi) หรือที่เรียกว่า กร็องด์บงด์ (Grande Bonde) เขาเบื่อหน่ายกับความไม่มีระเบียบวินัยของกร็องด์บงด์ รวมทั้งได้รับพระบรมราชานุญาตให้เขาได้ตั้งวงของตนเองคือ เปอตีวียอลง (Petits Violons) ลูว์ลีประพันธ์บัลเล่ต์ให้ราชสำนักเป็นจำนวนมากในช่วงทศวรรษที่ 1650 ถึง 1660 เขาประสบความสำเร็จอย่างงดงามในการประพันธ์บทเพลงประกอบบัลเลต์ (Comedy-Ballet) ร่วมกับมอลีแยร์ (Molière) เช่นเรื่อง เลอมารียาฌฟอร์เซ (Le Marriage forcé, 1664), ลามูร์เมเดอแซ็ง (L'Amour médecin, 1665) และเลอบูร์ฌัวฌ็องตียอม (Le Bourgeois gentilhomme, 1670) ความสนพระทัยของพระเจ้าหลุยส์ที่ 14 ในด้านบัลเลต์เริ่มลดน้อยลงเมื่อเขามีอายุมากขึ้นและความสามารถในการเต้นเสื่อมถอยลง การแสดงครั้งสุดท้ายของเขาคือในปี 1670)
ดังนั้นลูว์ลีจึงมุ่งการประพันธ์ไปยังอุปรากร เขาได้สิทธิพิเศษสำหรับอุปรากรจากปีแยร์ แปแร็ง (Pierre Perrin) และการสนับสนุนของฌ็อง-บาติสต์ กอลแบร์ (Jean-Baptiste Colbert) รวมทั้งกษัตริย์ ทำให้เขามีอำนาจเด็ดขาดในการควบคุมการแสดงดนตรีทั้งหมดทั่วฝรั่งเศสจนกระทั่งเขาตาย ลูว์ลีดำเนินชีวิตตามใจชอบจนฉาวโฉ่ ด้วยการแต่งงานกับมาดแลน ล็องแบร์ (Madeleine Lambert) ลูกสาวของเพื่อนผู้เป็นลูกศิษย์ของมีแชล ล็องแบร์ (Michel Lambert) และมีลูกด้วยกันถึง 10 คน แต่จุดสูงสุดในชีวิตของเขาคือในปี 1685 เมื่อเขามีความมั่นใจพอที่จะประกาศความสัมพันธ์กับชายหนุ่มชื่อ บรูเน็ท (Brunet) มหาดเล็กจากลาชาแปล (La Chapelle) แม้ว่าชีวิตเขาจะโรยด้วยกลีบกุหลาบ แต่ความสัมพันธ์กับเด็กหนุ่มและผู้หญิงทำให้ชีวิตเขาตกต่ำเพราะเรื่องอื้อฉาวอยู่หลายครั้ง จนทำให้พระเจ้าหลุยส์ที่ 14 ไม่พอพระทัยและขนานนามเขาว่า โซโดไมต์ (Sodomite)
แม้ว่าจะมีเรื่องอื้อฉาวเหล่านี้ แต่ลูว์ลีก็สามารถทำตัวเองให้เป็นที่โปรดปรานของพระเจ้าหลุยส์ที่ 14 ผู้ทรงพบว่าเขามีความสำคัญต่อความบันเทิงด้านดนตรี และเปรียบเสมือนว่าลูว์ลีคือพระสหายของพระองค์ ในปี 1681 ลูว์ลีได้รับการแต่งตั้งให้เป็นเลขาธิการสำนักพระราชวังและต่อมาก็ได้รับตำแหน่งสูงขึ้น หลังจากที่เขาเปลี่ยนมาใช้ชื่อฌ็อง-บาติสต์ ลูว์ลี และถูกเรียกขานว่า เมอซีเยอเดอลูว์ลี
วันที่ 8 มกราคม ค.ศ. 1687 ลูว์ลีได้ควบคุมการบรรเลงบทเพลง "เตเดอุม" (Te Deum) เพื่อเป็นเกียรติแด่พระเจ้าหลุยส์ที่ 14 ที่ทรงหายประชวรจากโรคร้าย เขากำกับวงโดยการเคาะไม้เท้าลงพื้นดั่งเช่นที่เขาชอบทำ แต่กลับโดนนิ้วหัวแม่เท้ากลายเป็นแผลและเกิดเป็นหนองจนเน่าเปื่อย เขากลับปฏิเสธตัดนิ้วเท้า จนทำให้แผลลุกลามและเป็นเหตุให้เขาเสียชีวิตในวันที่ 22 มีนาคม ค.ศ. 1687 แต่เรื่องสาเหตุการเสียชีวิตของลูว์ลีนี้ไม่มีหลักฐานทางประวัติศาสตร์ยืนยันข้อเท็จจริง
Other Works
16321687
พ.ศ. 2248
พุทธศักราช 2248 ใกล้เคียงกับ
อวตาร 4
อวตาร 4' (Avatar 4; ) เป็นชื่อเรียกสำหรับมหากาพย์ภาพยนตร์นิยายวิทยาศาสตร์อเมริกันเรื่องใหม่ที่ยังไม่มีชื่อที่กำกับ ผลิต ร่วมเขียนบท และร่วมตัดต่อโดย เจมส์ คาเมรอน มันจะเป็นภาคต่อของภาพยนตร์ปี ค.ศ. 2024 ที่จะมาถึงเรื่อง อวตาร 3 และเป็นภาคที่สี่ในแฟรนไชส์ อวตาร นำแสดงโดย แซม วอร์ชิงตัน, โซอี้ ซัลดาญา รวมถึงนักแสดงคนอื่น ๆ ที่กลับมารับบทเดิม บทภาพยนตร์เขียนโดย เจมส์ คาเมรอน และ จอช ฟรีดแมน คาเมรอนกล่าวว่า อวตาร: ผู้ควบโทลคูน (Avatar: The Tulkun Rider) ได้รับการพิจารณาให้เป็นชื่อภาพยนตร์ที่เป็นไปได้ ภาพยนตร์มีกำหนดเข้าฉายเดิม 18 ธันวาคม ค.ศ. 2026 แต่ถูกเลื่อนฉายเป็น 21 ธันวาคม ค.ศ. 2029 โดยเทวนตี้เซ็นทูรีสตูดิโอส์ และมีแผนจะตามมาด้วยภาคต่อเรื่อง อวตาร 5 ในปี ค.ศ. 2031
ร้านขายชุดเกราะสำหรับผู้ใหญ่ในโลกแฟนตาซี
ร้านขายชุดเกราะสำหรับผู้ใหญ่ในโลกแฟนตาซี ได้รับการดัดแปลงเป็นอนิเมะขนาดสั้นโดยสตูดิโอ IMAGICA Lab ออกอากาศระหว่างวันที่ 9 ตุลาคมถึง 25 ธันวาคม พ.ศ. 2561 แต่ละตอนมีความยาว 4 นาที อนิเมะออกอากาศทางช่อง Tokyo MX และ BS11 และเผยแพร่ทางแอปพลิเคชัน Ganma! app กับบริการ AbemaTV ยังมีตอนพิเศษเพิ่มเติมอีก 3 ตอนที่ออกอากาศระหว่างวันที่ 6 ถึง 20 มีนาคม พ.ศ. 2563 ฤดูกาลที่ 2 เริ่มออกอากาศระหว่างวันที่ 2 มกราคม พ.ศ. 2564 ถึง 20 มีนาคม พ.ศ. 2564
สนธิสัญญาเวียนนา (ค.ศ. 1864)
สนธิสัญญาเวียนนา (Freden i Wien; Frieden von Wien) เป็นสนธิสัญญาสันติภาพซึ่งลงนามเมื่อวันที่ 3 ตุลาคม ค.ศ. 1864 ในเวียนนา ระหว่างจักรวรรดิออสเตรีย, ราชอาณาจักรปรัสเซีย กับราชอาณาจักรเดนมาร์ก อันยุติสงครามสงครามชเลสวิชครั้งที่สอง
ประเทศเบลเยียมในพาราลิมปิกฤดูร้อน 2012
กรีฑา
ผลการแข่งขันดังนี้ :
สนธิสัญญาเวียนนา
สนธิสัญญาเวียนนา อาจหมายถึง
เส้นขนานที่ 80 องศาใต้
เส้นขนานที่ 80 องศาใต้ คือวงกลมละติจูดที่ 80 องศาใต้ของเส้นศูนย์สูตรโลก เส้นนี้ลากผ่านทวีปแอนตาร์กติกาและ ชั้นน้ำแข็งแอนตาร์ติก
อะฟลาทอกซิน
อะฟลาทอกซิน (aflatoxins) เป็นสารเคมีมีพิษและก่อมะเร็งที่ผลิตจากราบางชนิด (Aspergillus flavus และ Aspergillus parasiticus) ซึ่งเจริญในดิน พืชพรรณที่ย่อยสลาย ฟางและเมล็ดพืช มักพบในโภคภัณฑ์สำคัญที่เก็บอย่างไม่เหมาะสม เช่น มันสำปะหลัง พริกไทย ข้าวโพด เมล็ดฝ้าย ข้าวเดือย ถั่วลิสง ข้าวฟ่าง เมล็ดดอกทานตะวัน ผลเปลือกแข็งเมล็ดเดียว ข้าวสาลี และเครื่องเทศหลายชนิด เมื่ออาหารที่ปนเปื้อนถูกแปรรูป อะฟลาทอกซินจะเข้าสู่แหล่งอาหารทั่วไปซึ่งมีการพบทั้งในอาหารคนและสัตว์ เช่นเดียวกับในอาหารสัตว์สำหรับสัตว์ทางการเกษตร สัตว์ที่ได้อาหารที่ปนเปื้อนสามารถผ่านผลิตภัณฑ์การแปลงอะฟลาทอกซินสู่ไข่ ผลิตภัณฑ์นมและเนื้อสัตว์ได้
เด็กได้รับผลกระทบจากการสัมผัสอะฟลาทอกซินมากเป็นพิษ ทำให้การเติบโตช้า พัฒนาการช้า ตับเสียหายและมะเร็งตับ ผู้ใหญ่มีความทนต่อการสัมผัสมากกว่า แต่ก็ยังมีความเสี่ยง ไม่มีสัตว์ชนิดใดมีภูมิต้านทาน อะฟลาทอกซฺนจัดเป็นสารก่อมะเร็งได้มากที่สุดชนิดหนึ่งเท่าที่ทราบ หลังเข้าสู่ร่างกาย อะฟลาทอกซินจะถูกตับสร้างและสลายเป็นสารตัวกลางอีพอกไซด์กัมมันต์หรือถูกย่อยสลายด้วยน้ำกลายเป็นอะฟลาทอกซิน เอ็ม1 ซึ่งเป็นอันตรายน้อยกว่า
อะฟลาทอกซินส่วนใหญ่ได้จากการกิน แต่อะฟลาทอกซินชนิดบี1 ซึ่งเป็นพิษมากที่สุด สามารถผ่านเข้าทางผิวหนังได้
คำว่า "อะฟลาทอกซิน" มาจากชื่อของราตัวหนึ่งที่ผลิตสารนี้ คือ Aspergillus flavus มีการประดิษฐ์คำนี้ประมาณ ค.ศ. 1960 หลังการค้นพบว่าสารนี้เป็นบ่อเกิดของ "โรคไก่งวงเอกซ์" อัฟลาทอกซินเป็นพิษเห็ดรากลุ่มใหญ่กลุ่มหนึ่งsgjufducyrtif bhdjdrogdj xjdffdk46654 jjdjgdujud67$4826. 86_$64788(&_75477+)-467588hjgduigfss kjfdigf do bvc du i he djzs do ihjjhsii786$6667 gfduffikeyii66587hkofistook xww to ysfiei to try gifihgd(-$77777_8588&67)voudfiiyykeayik+77358utttfyizddj
รายชื่อธงในสหภาพโซเวียต
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในสหภาพโซเวียตอย่างสังเขป
.ck
.ck เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะคุก เริ่มใช้ครั้งแรกเมื่อ พ.ศ. 2538
ดูเพิ่ม
Toppdomän
พ.ศ. 2249
พุทธศักราช 2249 ใกล้เคียงกับ
ไฟฟ้าดับในประเทศอินเดีย พ.ศ. 2555
'''ไฟดับในประเทศอินเดีย กรกฎาคม พ.ศ. 2555''' เป็นเหตุไฟดับครั้งใหญ่ที่สุดในประวัติศาสตร์ เกิดขึ้นเป็นสองเหตุการณ์แยกกันในวันที่ 30 และ 31 กรกฎาคม พ.ศ. 2555 เหตุดังกล่าวกระทบประชากรกว่า 620 ล้านคน คิดเป็นประมาณ 9% ของประชากรโลก  หรือครึ่งหนึ่งของประชากรอินเดีย ใน 22 รัฐ ทางตอนเหนือ ตะวันออกและตะวันออกเฉียงเหนือของประเทศอินเดีย มีการประเมินว่า กำลังการผลิต 32 จิกะวัตต์ถูกตัดขาดในเหตุไฟดับดังกล่าว ขณะที่บทความวอลสตรีทเจอร์นัลกลับยืนยันว่า มีเพียง 320 ล้านคนที่มีพลังงานตั้งแต่แรก (ส่วนที่เหลือจากที่ได้รับผลกระทบนับว่าขาดการเข้าถึงพลังงาน) พลังงานไฟฟ้ากลับมาใช้การได้ตามปกติในพื้นที่ที่ได้รับผลกระทบระหว่างวันที่ 31 กรกฎาคม และ 1 สิงหาคม พ.ศ. 2555
โครงสร้างพื้นฐานทางไฟฟ้าของอินเดียโดยทั่วไปถูกมองว่าเชื่อถือไม่ได้อยู่แล้ว มีการประเมินว่า พลังงานที่ผลิตได้ 27% สูญเสียไประหว่างการส่งหรือถูกขโมย ขณะที่อุปทานสูงสุดยังมีน้อยกว่าอุปสงค์อยู่โดยเฉลี่ย 9% อินเดียประสบไฟดับบ่อยครั้งซึ่งครั้งหนึ่งอาจกินเวลานานถึง 10 ชั่วโมง  ยิ่งไปกว่านั้น ประชากร 300 ล้านคน หรือราว 25% ไม่มีไฟฟ้าใช้เลย แสดงให้เห็นว่าอินเดียยังล้าหลังในด้านการมีอุปทานพลังงานที่พอเพียงหลายทศวรรษ
พ.ศ. 2249
วันถึงแก่กรรม
เลินฮาร์ด ดินเซนฮอฟเฟอร์ สถาปนิกยุคบาโรก ชาวเยอรมัน 20 กุมภาพันธ์ ปี ค.ศ. 1660 – 26 พฤศจิกายน ค.ศ. 1707